ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഇന്ത്യൻ നാവികസേനയുടെ കോവിഡുമായി ബന്ധപ്പെട്ട സംരംഭങ്ങൾ പ്രധാനമന്ത്രി അവലോകനം ചെയ്തു
വിവിധ നഗരങ്ങളിലെ സാധാരണക്കാരുടെ ഉപയോഗത്തിനായി നാവിക ആശുപത്രികൾ തുറക്കുന്നു
നാവികസേന ലക്ഷദ്വീപ്, ആൻഡമാൻ നിക്കോബാർ ദ്വീപുകളിൽ ഓക്സിജൻ ലഭ്യത വർദ്ധിപ്പിക്കുന്നു.
നാവികസേന ഓക്സിജൻ കണ്ടെയ്നറുകളും മറ്റ് സാധനങ്ങളും വിദേശത്ത് നിന്ന് ഇന്ത്യയിലേക്ക് എത്തിക്കുന്നു
കോവിഡ് ചുമതലകൾ കൈകാര്യം ചെയ്യുന്നതിനായി നാവികസേനയിലെ മെഡിക്കൽ ഓഫീസർമാരെ രാജ്യത്തിന്റെ വിവിധ സ്ഥലങ്ങളിൽ വിന്യസിച്ചിട്ടുണ്ട്.
നാവികസേനാ മേധാവി അഡ്മിറൽ കരംബീർ സിംഗ് പ്രധാനമന്ത്രി ശ്രീ. നരേന്ദ്ര മോദിയെ സന്ദർശിച്ചു.
മഹാമാരിയിൽ നിന്ന് ജനങ്ങളെ സഹായിക്കാൻ ഇന്ത്യൻ നാവികസേന സ്വീകരിക്കുന്ന വിവിധ സംരംഭങ്ങളെക്കുറിച്ച് അദ്ദേഹം പ്രധാനമന്ത്രിയെ അറിയിച്ചു. ഇന്ത്യൻ നാവികസേന എല്ലാ സംസ്ഥാന ഭരണാധികാരികളെയും സമീപിച്ചിട്ടുണ്ടെന്നും ആശുപത്രി കിടക്കകൾ, ഗതാഗതം, മറ്റ് കാര്യങ്ങൾ എന്നിവയിൽ സഹായം വാഗ്ദാനം ചെയ്തിട്ടുണ്ടെന്നും അദ്ദേഹം പ്രധാനമന്ത്രിയെ അറിയിച്ചു. വിവിധ നഗരങ്ങളിലെ സാധാരണക്കാരുടെ ഉപയോഗത്തിനായി നാവിക ആശുപത്രികൾ തുറക്കുന്നതിനെക്കുറിച്ച് അദ്ദേഹം പ്രധാനമന്ത്രിയെ ധരിപ്പിച്ചു.
കോവിഡ് ഡ്യൂട്ടി കൈകാര്യം ചെയ്യുന്നതിനായി നാവികസേനയിലെ മെഡിക്കൽ ഓഫീസർമാരെ രാജ്യത്തിന്റെ വിവിധ സ്ഥലങ്ങളിൽ പുനർ വിന്യസിച്ചിട്ടുണ്ടെന്നും നാവികസേനാ മേധാവി പ്രധാനമന്ത്രിയെ അറിയിച്ചു. കോവിഡ് ഡ്യൂട്ടികളിൽ വിന്യസിക്കുന്നതിനായി ബാറ്റിൽ ഫീൽഡ് നഴ്സിംഗ് അസിസ്റ്റന്റ് പരിശീലനം നാവിക ഉദ്യോഗസ്ഥർക്ക് നൽകുന്നു.
ലക്ഷദ്വീപ്പിലും ആൻഡമാൻ നിക്കോബാർ ദ്വീപുകളിലും ഓക്സിജൻ ലഭ്യത വർദ്ധിപ്പിക്കാൻ നാവികസേന സഹായിക്കുന്നുവെന്ന് അഡ്മിറൽ കരംബീർ സിംഗ് പ്രധാനമന്ത്രിയെ അറിയിച്ചു.
ഇന്ത്യൻ നാവികസേന ഓക്സിജൻ കണ്ടെയ്നറുകളും മറ്റ് സാമഗ്രികളും ബഹ്റൈൻ, ഖത്തർ, കുവൈറ്റ്, സിംഗപ്പൂർ എന്നിവിടങ്ങളിൽ നിന്ന് ഇന്ത്യയിലേക്ക് എത്തിക്കുന്നുണ്ടെന്നും നാവികസേനാ മേധാവി പ്രധാനമന്ത്രിയെ അറിയിച്ചു.
റെയില്വേ മന്ത്രാലയം
ലോക്ക് ഡൗണ്: റയില്വേ പാവപ്പെട്ടവര്ക്ക് വിതരണം ചെയ്തത്8.5 ലക്ഷം ഭക്ഷണപ്പൊതികള്
കോവിഡ് രോഗവ്യാപനത്തെ തുടര്ന്ന് രാജ്യത്ത് തുടരുന്ന ലോക്ക് ഡൗണിന്റെ പശ്ചാത്തലത്തില് പാവപ്പെട്ടവര്ക്ക് ഭക്ഷണവിതരണവുമായി ഇന്ത്യൻ റെയില്വേ. ലോക്ക്ഡൗണ് പ്രഖ്യാപിച്ചപ്പോള് മുതല് പേപ്പര് പ്ലേറ്റുകളില് ഉച്ചഭക്ഷണവും വൈകിട്ട് ഭക്ഷണപ്പൊതികളും ഐ.ആര്.സി.ടി.സി പാചകപ്പുരകള്, റയില്വേസംരക്ഷണസേന, സന്നദ്ധ സംഘടനകള് എന്നിവ മുഖേന റെയില്വേ വിതരണം ചെയ്യുന്നു.
ദരിദ്രര്, നിരാലംബര്, ഭിക്ഷക്കാര്, കുട്ടികള്, കൂലിപ്പണിക്കാര്, അന്യ സംസ്ഥാന തൊഴിലാളികള്, ഒറ്റപ്പെട്ടുപോയവര് എന്നിങ്ങനെ റെയില്വേ സ്റ്റേഷനുകളിലും പരിസരത്തും ഭക്ഷണം തേടി വരുന്നവരെ ഉദ്ദേശിച്ചാണ് ഭക്ഷണവിതരണം. സ്റ്റേഷന് അകലെയുള്ള മേഖലകളിലും ഭക്ഷണം വിതരണം ചെയ്യുന്നുണ്ട്.
കേന്ദ്ര റെയില്വേ മന്ത്രി പീയൂഷ് ഗോയലിന്റെ നിര്ദ്ദേശപ്രകാരമാണ് റെയില്വേയുടെ ഈ സന്നദ്ധസേവനം. റെയില്വേ സ്റ്റേഷന് പരിധിവിട്ടാണെങ്കിലും ജില്ലാഭരണകൂടങ്ങളുടെയും സന്നദ്ധസംഘടനകളുടെയും സഹായത്തോടെ ഭക്ഷണവും മറ്റു സഹായവും ആവശ്യമുള്ളവരെ കണ്ടെത്തി നൽകണമെന്നാണ് ശ്രീ പിയൂഷ് ഗോയല് റെയില്വേ അധികൃതര്ക്ക് നല്കിയ നിര്ദേശം.
റയില്വേസംരക്ഷണസേന, റെയില്വേ പൊലീസ്, റെയില്വേമേഖലകള്ക്ക് കീഴിലുള്ള വാണിജ്യ വകുപ്പുകള്, സംസ്ഥാന സര്ക്കാരുകള്, സന്നദ്ധസംഘടനകള് എന്നിവയുടെ സഹായത്തോടെയാണ് ഭക്ഷണ വിതരണം നടത്തുന്നത്. ഭക്ഷണവിതരണം റെയില്വേ സ്റ്റേഷന് പരിധി വിട്ട് കൂടുതല് മേഖലകളിലേക്ക് വ്യാപിപ്പിക്കുന്നതിന് റെയില്വേ മേഖലകളുടെ ചുമതലയുള്ള ജനറല് മാനേജര്മാര്, ഡിവിഷണല് റെയില്വേ മാനേജര്മാര് തുടങ്ങിയവര് ഐ.ആര്.സി.ടി.സി ഉദ്യോഗസ്ഥന്മാരുമായി നിരന്തരം ബന്ധപ്പെട്ട് വരുന്നു.
(കഴിഞ്ഞ മാസം 28മുതല് ഇതുവരെ രാജ്യത്തെ വിവിധ നഗരങ്ങളിലായി പാവപ്പെട്ടവര്ക്ക്8.5 ലക്ഷം ഭക്ഷണപ്പൊതികളാണ് റയില്വേ വിതരണം ചെയ്തത്. ഐആര്സിടിസി 6 ലക്ഷത്തിലധികം ഭക്ഷണപ്പൊതികളും, ആര്പിഎഫ് 2 ലക്ഷത്തോളം ഭക്ഷണപ്പൊതികളും, സന്നദ്ധസംഘടനകളുടെ സഹായത്തോടെ 1.5 ലക്ഷത്തോളം ഭക്ഷണപ്പൊതികളും വിതരണം ചെയ്തു. ഭക്ഷണവിതരണത്തിനായി നിലവില് ഭക്ഷ്യധാന്യങ്ങളുടെയും മറ്റ് അസംസ്കൃത വസ്തുക്കളുടെയും മതിയായ ശേഖരമുണ്ടെന്നും റെയില്വേ അറിയിച്ചു.
പ്രധാനമന്ത്രിയുടെ ഓഫീസ്
മധ്യപ്രദേശില് നിന്നുള്ള തെരുവോര കച്ചവടക്കാരുമായി നാളെ പ്രധാനമന്ത്രി 'സ്വാനിധി സംവാദ് ' നടത്തും.
മധ്യപ്രദേശില് നിന്നുള്ള തെരുവോര കച്ചവടക്കാരുമായി പ്രധാനമന്ത്രി ശ്രീ നരേന്ദ്ര മോദി നാളെ  'സ്വാനിധി സംവാദ് ' കൂടിക്കാഴ്ച നടത്തും. കോവിഡ് 19 മൂലം പ്രതിസന്ധിയിലായ പാവപ്പെട്ട തെരുവോര കച്ചവടക്കാരുടെ ജീവിതമാര്ഗം പുനരുജ്ജീവിപ്പിക്കുന്നതിന്റെ ഭാഗമായി, 2020 ജൂണ് 1 നാണ് കേന്ദ്ര ഗവണ്മെന്റ്, 'പിഎം സ്വാനിധി' പദ്ധതി ആരംഭിച്ചത്. മധ്യപ്രദേശില് നിന്നുള്ള 4.5 ലക്ഷത്തോളം തെരുവോര കച്ചവടക്കാര് പദ്ധതിയില് രജിസ്റ്റര് ചെയ്തിട്ടുണ്ട്. ഇവരില് നാല് ലക്ഷത്തിലധികം പേര്ക്ക് തിരിച്ചറിയല്, വെണ്ടര് സര്ട്ടിഫിക്കറ്റുകള് നല്കി കഴിഞ്ഞു. 2.45 ലക്ഷം യോഗ്യരായ ഗുണഭോക്താക്കളുടെ അപേക്ഷകള് ഈ പോര്ട്ടല് വഴി, ബാങ്കുകള്ക്ക് കൈമാറി. ഇതില് 1.4 ലക്ഷം തെരുവുകച്ചവടക്കാരുടെ അപേക്ഷകള് സ്വീകരിച്ച് ഏകദേശം 140 കോടി രൂപ ധനസഹായം അനുവദിച്ചു. ഏറ്റവും കൂടുതല് അപേക്ഷകള് ലഭിച്ചത് മധ്യപ്രദേശില് നിന്നാണ്.
പ്രധാനമന്ത്രിയുമായുള്ള പരിപാടി പൊതുസ്ഥലങ്ങളില് വീക്ഷിക്കുന്നതിന് 378 മുനിസിപ്പല് ബോഡികളില് എല്.ഇ.ഡി സ്ക്രീനുകള് സജ്ജമാക്കിയിട്ടുണ്ട്. വെബ്കാസ്റ്റ് വഴി സംപ്രേഷണം ചെയ്യുന്ന പരിപാടിക്ക് MyGov യുടെ https://pmevents.ncog.gov.in/ ലിങ്കില് പ്രീ രജിസ്ട്രേഷന് ആരംഭിച്ചിട്ടുണ്ട്. മധ്യപ്രദേശ് മുഖ്യമന്ത്രി ശ്രീ ശിവരാജ് സിംഗ് ചൗഹാനും വീഡിയോ കോണ്ഫറന്സിലൂടെ പരിപാടിയില് പങ്കെടുക്കും. പ്രധാനമന്ത്രി, പദ്ധതിയുടെ മധ്യപ്രദേശിലെ മൂന്ന് ഗുണഭോക്താക്കളുമായി അവരുടെ വില്പ്പന സ്ഥലത്ത് നിന്ന് വിര്ച്യുല് ആയി സംവദിക്കും.
(
വാര്ത്താവിതരണ പ്രക്ഷേപണ മന്ത്രാലയം
കൊറോണവൈറസ് : കേന്ദ്രഗവണ്മെന്റ് പുതിയ നിര്ദ്ദേശം പുറപ്പെടുവിച്ചു.
കൊറോണവൈറസിന്റെവ്യാപനവുമായി ബന്ധപ്പെട്ട് കേന്ദ്രഗവണ്മെന്റ് പുതിയ നിര്ദ്ദേശം പുറപ്പെടുവിച്ചു.
1. മാര്ച്ച് 22 മുതല്ഒരാഴ്ചത്തേക്ക് അന്താരാഷ്ട്ര വാണിജ്യവിമാനങ്ങള് ഇന്ത്യയില് ഇറങ്ങാന് അനുവദിക്കില്ല.
2. ജനപ്രതിനിധികള്, ഗവണ്മെന്റ്ജീവനക്കാര്, ആരോഗ്യ പ്രവര്ത്തകര്എന്നിവര്ഒഴികെ 65 വയസ്സിന് മുകളിലുള്ളവര്വീട്ടില്തന്നെ തങ്ങണമെന്ന്സംസ്ഥാന ഗവണ്മെന്റുകള് നിര്ദ്ദേശം പുറപ്പെടുവിക്കണം.
3. 10 വയസ്സിന് താഴെയുള്ളകുട്ടികളുംവീട്ടിനുള്ളില്തന്നെ കഴിയേണ്ടതാണ്.
4. വിദ്യാര്ത്ഥികള്, രോഗികള്, ഭിന്നശേഷിക്കാര്എന്നിവര്ഒഴികെയുള്ളവരുടെയാത്രാഇളവ്റെയില്വേയുംവ്യോമയാന മന്ത്രാലയവുംറദ്ദാക്കും.
5. അടിയന്തരഅവശ്യസേവന മേഖലയില്ജോലിചെയ്യുന്നവരൊഴികെയുള്ളസ്വകാര്യജീവനക്കാര്വീട്ടിലിരുന്ന് ജോലിചെയ്യാന് സംസ്ഥാന ഗവണ്മെന്റ്ആവശ്യപ്പെടണം.
6. എല്ലാ ഗ്രൂപ്പ് ബി, ഗ്രൂപ്പ്സികേന്ദ്ര ഗവണ്മെന്റ്ജീവനക്കാര് പകരംഅടിസ്ഥാനത്തില്ഒന്നിടവിട്ട ആഴ്ചകളില്ജോലിക്കെത്തണം.ഇതിനായി പ്രത്യേകസമയക്രമവുംഏര്പ്പെടുത്തി.
GK -MRD
(Visitor Counter : 147
പ്രത്യേക സേവനങ്ങളും ഫീച്ചറുകളും
ഇഗ്നോ പുതിയ അക്കാഡമിക് സെഷനലിലേക്കുള്ള പ്രവേശനം ആഗസ്റ്റ് 12 വരെ
ഇന്ദിരാ ഗാന്ധി നാഷണൽ ഓപ്പൺ യൂണിവേഴ്സിറ്റി 2022 ജൂലൈയിൽ ആരംഭിക്കുന്ന അക്കാഡമിക് സെഷനലിലേക്കുള്ള പ്രവേശനം  ആഗസ്റ്റ് 12, 2022 വരെ നീട്ടി. വിവിധ വിഷയങ്ങളിൽ ബിരുദ, ബിരുദാനന്തരബിരുദ, പി. ജി. ഡിപ്ലോമ, ഡിപ്ലോമ, സർട്ടിഫിക്കറ്റ് പ്രോഗ്രാമുകളിലേക്ക് അപേക്ഷകൾ സമർപ്പിക്കാവുന്നതാണ് . പ്രവേശനത്തിനുള്ള അപേക്ഷകൾ https://ignouadmission.samarth.edu.in/ എന്ന ലിങ്ക് വഴി ഓൺലൈനായി സമർപ്പിക്കാം. വിശദ വിവരങ്ങൾക്ക് ഇഗ്നോ മേഖലാ കേന്ദ്രം, രാജധാനി ബിൽഡിംഗ്, കിള്ളിപ്പാലം, കരമന പി. ഓ. തിരുവനന്തപുരം–695 002 എന്ന വിലാസത്തിൽ ബന്ധപ്പെടുക.ഫോൺ:0471-2344113/2344120/9447044132. ഇമെയിൽ:rctrivandrum@ignou.ac.in.
--NS--
(Visitor Counter : 23
വ്യോമയാന മന്ത്രാലയം
ഇന്ത്യയും ഗയാനയും തമ്മിലുള്ള വ്യോമയാന കരാറിന് മന്ത്രിസഭയുടെ അംഗീകാരം
വ്യോമയാന മേഖലയിൽ ഇന്ത്യയും ഗയാനയും തമ്മിൽ കരാറിൽ ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി
ഇതിനു ആവശ്യമായ നടപടിക്രമങ്ങൾ നയതന്ത്ര തലത്തിൽ പൂർത്തിയാക്കുന്ന മുറയ്ക്ക് വിമാന
സർവീസ് കരാർ പ്രാബല്യത്തിൽ വരും.
ഗയാനയിൽ ഇന്ത്യക്കാരുടെ ഗണ്യമായ സാന്നിധ്യമുണ്ട്. 2012 ലെ സെൻസസ് പ്രകാരം ജനസംഖ്യയുടെ 40% വരുന്ന ഏറ്റവും വലിയ വംശീയ വിഭാഗമാണിത്. ഗയാനയുമായി കരാർ ഒപ്പിടുന്നത് ഇരു രാജ്യങ്ങൾക്കുമിടയിൽ വിമാന സർവീസുകൾ നടത്തുന്നതിനുള്ള ചട്ടക്കൂട് പ്രാപ്തമാക്കും. വളർന്നുവരുന്ന വ്യോമയാന വിപണിയും ഇന്ത്യയിലെ വ്യോമയാന മേഖലയുടെ ഉദാരവൽക്കരണവും കണക്കിലെടുത്ത്, അന്താരാഷ്ട്ര വിമാന കണക്റ്റിവിറ്റിക്ക് വഴിയൊരുക്കുന്നതിനായി നിരവധി രാജ്യങ്ങളുമായി എയർ സർവീസ് കരാർ ഒപ്പുവച്ചിട്ടുണ്ട്. രാഷ്ട്രങ്ങളുടെ പരമാധികാരം, വാഹകരുടെ ദേശീയത, ഓരോ വശത്തുമുള്ള നിയുക്ത എയർലൈനുകൾക്കുള്ള വാണിജ്യ അവസരങ്ങളുടെ അടിസ്ഥാനത്തിൽ പരസ്പരം എന്നീ തത്വങ്ങളെ അടിസ്ഥാനമാക്കിയുള്ള രണ്ട് രാജ്യങ്ങൾ തമ്മിലുള്ള വ്യോമ ഗതാഗതത്തിനുള്ള നിയമപരമായ ചട്ടക്കൂട് എയർ സർവീസസ് കരാർ  നൽകുന്നു. നിലവിൽ ഇന്ത്യാ ഗവൺമെന്റും റിപ്പബ്ലിക് ഓഫ് ഗയാനയും തമ്മിൽ എയർ സർവീസസ് ഉടമ്പടി ഇല്ല.
ഇന്ത്യയും ഗയാനയും അന്താരാഷ്ട്ര സിവിൽ ഏവിയേഷൻ കൺവെൻഷനിൽ  ഒപ്പുവച്ച രാജ്യങ്ങളാണ്. റിപ്പബ്ലിക് ഓഫ് ഇന്ത്യയെയും ഗയാന കോ-ഓപ്പറേറ്റീവ് റിപ്പബ്ലിക് ഓഫ് ഗയാനയെയും പ്രതിനിധീകരിക്കുന്ന പ്രതിനിധികൾ 2016 ഡിസംബർ 06-ന് ബഹാമാസിലെ നസാവുവിൽ വച്ച് ICAO എയർ സർവീസസ് നെഗോഷ്യേഷൻസ് ഇവന്റിനിടെ കൂടിക്കാഴ്ച നടത്തി. അന്ന് ഒപ്പിട്ട ധാരണാപത്രത്തിന്റ അടിസ്ഥാനത്തിലാണ് കരാർ.
ഇന്ത്യയും ഗയാനയും തമ്മിലുള്ള പുതിയ വ്യോമയാന ഉടമ്പടി, ഇരു രാജ്യങ്ങളിലെയും വിമാനക്ക മ്പനികൾക്ക് വാണിജ്യ അവസരങ്ങൾ പ്രദാനം ചെയ്യുന്നതോടൊപ്പം മെച്ചപ്പെട്ടതും തടസ്സമില്ലാത്തതുമായ കണക്റ്റിവിറ്റിക്ക് പ്രാപ്തമാക്കുന്ന അന്തരീക്ഷം സൃഷ്ടിക്കുകയും ചെയ്യും.
-ND-
(Visitor Counter : 74
സാംസ്കാരിക മന്ത്രാലയം
പ്രധാനമന്ത്രിയുടെ ആഹ്വാനപ്രകാരം , അടുത്തമാസം 12 വരെ നീണ്ടുനിൽക്കുന്ന സങ്കൽപ് പർവ മരംനടീൽ പ്രവർത്തനങ്ങൾക്ക് സാംസ്കാരിക മന്ത്രാലയം നാളെ തുടക്കം കുറിക്കും
രാജ്യത്ത് ശുദ്ധവും ആരോഗ്യമുള്ളതുമായ പരിസ്ഥിതി ഉറപ്പാക്കുന്നതിനായി കാര്യാലയങ്ങളോട് ചേർന്നോ,സാധ്യമായ മറ്റിടങ്ങളിലോ .കുറഞ്ഞത് അഞ്ചു മരമെങ്കിലും നടണമെന്ന് പ്രധാനമന്ത്രി നരേന്ദ്രമോദി ആഹ്വാനം ചെയ്തിരുന്നു. പ്രധാന മന്ത്രിയുടെ ആഗ്രഹം പോലെ,രാജ്യത്ത് "സങ്കൽപ് പർവ" എന്നപേരിൽ മരംനടീൽ പ്രവർത്തനങ്ങൾ വിജയകരമായി നടപ്പാക്കാൻ , സാംസ്കാരിക വിനോദസഞ്ചാര മന്ത്രാലയങ്ങളുടെ സ്വതന്ത്ര ചുമതലയുള്ള സഹമന്ത്രി ശ്രീ പ്രഹ്ലാദ് സിംഗ് പട്ടേൽ ആവശ്യപ്പെട്ടു.
"സങ്കൽപ് പർവ " ആഘോഷപരിപാടികൾ നാളെമുതൽ അടുത്തമാസം 12 വരെ സംഘടിപ്പിക്കാനാണ് സാംസ്കാരികമന്ത്രാലയം തീരുമാനിച്ചിരിക്കുന്നതെന്നും അദ്ദേഹം വ്യക്തമാക്കി.മന്ത്രാലയത്തിന് കീഴിലുള്ള കാര്യാലയങ്ങൾ,അക്കാദമികൾ,അനുബന്ധസ്ഥാപനങ്ങൾ,അംഗീകൃത സ്ഥാപനങ്ങൾ എന്നിവർ തങ്ങളുടെ ക്യാംപസുകളിലോ ,പരിസരങ്ങളിലോ മരം നടുമെന്നാണ് പ്രതീക്ഷിക്കുന്നത് . നമ്മുടെ രാജ്യത്തിൻറെ ഔഷധ പാരമ്പര്യം പ്രതിനിധാനം ചെയ്യുന്നതും,പ്രധാനമന്ത്രി തിരഞ്ഞെടുത്തതുമായ അഞ്ചു മരങ്ങൾ നടാനാണ് സാംസ്കാരിക മന്ത്രാലയം നിർദേശിക്കുന്നതെന്നും ശ്രീ.പട്ടേൽ വ്യക്തമാക്കി. ,
 അരയാൽ  നെല്ലി  പേരാൽ  “അശോകം ”  “കമ്പിളിനാരകം എന്നിവയാണ് ഈ അഞ്ചു മരങ്ങൾ. ഇവയുടെ തൈകൾ ലഭ്യമല്ലെങ്കിൽ,ജനങ്ങൾക്ക് തങ്ങളുടെ ഇഷ്ടപ്രകാരം മറ്റു വൃക്ഷങ്ങളുടെ തൈകൾ നടാമെന്നും കേന്ദ്രസഹമന്ത്രി വ്യക്തമാക്കി.
ഈ അഞ്ചു വൃക്ഷങ്ങൾക്ക് പുറമെ,തങ്ങൾക്ക് കീഴിൽ ജോലിചെയ്യുന്ന ഓരോ ജീവനക്കാരനും ഒരു തൈയ്യെങ്കിലും നടുന്നുണ്ടെന്ന് സ്ഥാപനങ്ങൾ ഉറപ്പാക്കണമെന്നും അദ്ദേഹം ആവശ്യപ്പെട്ടു. തങ്ങൾ നടുന്ന വൃക്ഷത്തിന്റെ പാലനം വര്ഷം മുഴുവൻ അവർ നടത്തുന്നുണ്ടെന്ന് സ്ഥാപനങ്ങൾ ഉറപ്പാക്കേണ്ടതാണ്.
സങ്കൽപ് പർവ പരിപാടിയിൽ പങ്കെടുത്തുകൊണ്ട്,#संकल्पपर्व #SankalpParv എന്ന ഹാഷ്ടാഗിൽ,വൃക്ഷ ത്തൈയ്യോടൊപ്പമുള്ള ചിത്രം പങ്കുവയ്ക്കാനും അദ്ദേഹം എല്ലാവരോടും ആഹ്വാനം ചെയ്തു.
പ്രധാനമന്ത്രിയുടെ ഓഫീസ്
പാരാ ഷൂട്ടിംഗ് ലോകകപ്പിൽ സ്വർണം നേടിയ ഇന്ത്യൻ ഷൂട്ടർ ശ്രീഹർഷ ദേവരദ്ദിയെ പ്രധാനമന്ത്രി അഭിനന്ദിച്ചു
പാരാ ഷൂട്ടിംഗ് ലോകകപ്പിൽ സ്വർണം നേടിയ ഇന്ത്യൻ താരം ശ്രീഹർഷ ദേവരദ്ദിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സ്പോർട്സ് അതോറിറ്റി ഓഫ് ഇന്ത്യയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"സ്വർണ്ണം നേടിയ ശ്രീഹർഷ ദേവരദ്ദിയെ ഓർത്ത് അഭിമാനിക്കുന്നു. അദ്ദേഹത്തിന്റെ നിശ്ചയദാർഢ്യം ശരിക്കും പ്രചോദനം നൽകുന്നതാണ്. അദ്ദേഹത്തിന്റെ ഭാവി പ്രയത്നങ്ങൾക്ക് ആശംസകൾ."
ആരോഗ്യ, കുടുംബക്ഷേമ മന്ത്രാലയം
ഉയര്ന്ന രോഗമുക്തി നിരക്ക് തുടര്ന്ന് ഇന്ത്യ
പുതിയ കോവിഡ് ബാധിതരുടെ എണ്ണത്തേക്കാല് കൂടുതല് കോവിഡ് രോഗമുക്തരെന്ന പ്രവണത തുടര്ന്ന് ഇന്ത്യ.തുടര്ച്ചയായ അഞ്ചാം ദിവസമാണ് ഇന്ത്യ ഈ നേട്ടം കൈവരിക്കുന്നത്. 89,746 പേര് കഴിഞ്ഞ 24 മണിക്കൂറില് രോഗമുക്തി നേടിയപ്പോള്, 83,347 പേര്ക്ക് പുതുതായി രോഗം സ്ഥിരീകരിച്ചു.
ഇതോടെ ആകെ രോഗമുക്തരുടെ എണ്ണം 45,87,613 ആയി ഉയര്ന്നു. രോഗമുക്തി നിരക്ക് 81.25 ശതമാനമായി. ലോകത്ത് ഏറ്റവും കൂടുതല് കോവിഡ് രോഗമുക്തരുള്ളതും ഇന്ത്യയിലാണ്. ആഗോള രോഗമുക്തിയുടെ 19.5 ശതമാനവും ഇന്ത്യയുടെ സംഭാവനയാണ്.
17 സംസ്ഥാനങ്ങളിലും/കേന്ദ്രഭരണ പ്രദേശങ്ങളിലും പുതിയ കേസുകളേക്കാള് കൂടുതല് രോഗമുക്തി രേഖപ്പെടുത്തി.
പുതിയ രോഗമുക്തരിലെ 75 ശതമാനവും മഹാരാഷ്ട്ര, കര്ണ്ണാടക, ആന്ധ്രാപ്രദേശ്, ഉത്തര്പ്രദേശ്, തമിഴ്നാട്, ഒഡീഷ, ഡല്ഹി, കേരളം, പശ്ചിമബംഗാള്, ഹരിയാന എന്നീ 10 സംസ്ഥാനങ്ങളില് നിന്നാണ്. ഇതില് 20,000 പുതിയ രോഗമുക്തരുമായി മഹാരാഷ്ട്രയാണ് മുന്നില്. ആന്ധ്രാപ്രദേശില് 10,000 പേര് കഴിഞ്ഞ 24 മണിക്കൂറിനുള്ളില് രോഗമുക്തി നേടി.
(
ആരോഗ്യ, കുടുംബക്ഷേമ മന്ത്രാലയം
48.78 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂലൈ 31 ,2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 48 .78 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി.കൂടാതെ,68,57,590 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പടെ 45,82 ,60,052 ഡോസുകളാണ് മൊത്തം ഉപഭോഗം ആയി കണക്കാക്കുന്നത് . 3.14 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
IE
(Visitor Counter : 148
വിദ്യാഭ്യാസ മന്ത്രാലയം
ഇഗ്നോ തിരുവനന്തപുരം റീജിയണല് സെന്ററിന്റെ കെട്ടിട ശിലാ സ്ഥാപനം ഏപ്രില് 11ന്
യുടെ തിരുവനന്തപുരം റീജിയണല് സെന്ററിനുവേണ്ടി, മുട്ടത്തറ ബിഎസ്എഫ് സെക്ടര് ഹെഡ്ക്വാട്ടേഴ്സിനു സമീപം സെന്റ് സെബാസ്റ്റ്യന് റോഡിലായി നിര്മിക്കുന്ന സ്വന്തം കെട്ടിടത്തിന്റെ ശിലാ സ്ഥാപനം ഏപ്രില് 11ന് രാവിലെ 9 മണിക്ക് കേന്ദ്ര വിദ്യാഭ്യാസ മന്ത്രി ഡോ. രമേഷ് പൊക്രിയാല് നിഷാങ്ക് വെര്ച്ച്വല് രീതിയില് നിര്വഹിക്കും. സദസ്സിനെ അദ്ദേഹം അഭിസംബോധന ചെയ്യും.
ഇഗ്നോ വൈസ് ചാന്സലര് പ്രൊഫ. നാഗേശ്വര് റാവു അധ്യക്ഷനായിരിക്കും. പ്രൊ വൈസ് ചാന്സലര്, പ്രൊഫ. സത്യകം, ഡയറക്ടര്  ഇഗ്നോ, ഡോ. എം ഷണ്മുഖം, സിപിഡബ്യൂയുഡി ചീഫ് എഞ്ചിനീയര് ശ്രീ. സന്ദീപ് മേത്ത, ഇഗ്നോ രജിസ്ട്രാര് ഡോ. വിദ്യാ ഭഗത് നേഗി, ഫിനാന്സ് ഓഫീസര് ഡോ. ജിതേന്ദ്ര ദേവ് ഗാംഗ്വാര്, ചീഫ് പ്രൊജക്ട് ഓഫീസര് ശ്രീ. സുധീര് റെഡ്ഡി എന്നിവര് ചടങ്ങില് സംബന്ധിക്കും.
വാണിജ്യ വ്യവസായ മന്ത്രാലയം
മൊത്തവില പണപ്പെരുപ്പം 4.43 ശതമാനമായി
രാജ്യത്ത്മൊത്തവിലയെഅടിസ്ഥാനമാക്കിയുള്ള പണപ്പെരുപ്പം മേയ്മാസത്തില് 4.43 ശതമാനമായി. മൊത്ത വില പണപ്പെരുപ്പംഇതോടെ 14 മാസത്തെ ഉയര്ന്ന നിലവാരത്തിലെത്തി.
പെട്രോള്, ഡീസല്എന്നിവയ്ക്ക് പുറമേ പച്ചക്കറിവിലയുംഉയര്ന്നതാണ് പണ പെരുപ്പം 4.43 ശതമാനത്തിലെത്താന് ഇടയാക്കിയത്. തൊട്ട് മുമ്പത്തെ മാസമായ ഏപ്രിലില് 3.18 ശതമാനമായിരുന്നുമൊത്ത വിലയെഅടിസ്ഥാനമാക്കിയുള്ള പണപ്പെരുപ്പം. കഴിഞ്ഞ വര്ഷംമേയില് 2.26 ശതമാനമായിരുന്നു പണപ്പെരുപ്പം.
കേന്ദ്ര വാണിജ്യ മന്ത്രാലയം പുറത്തിറക്കിയകണക്ക് പ്രകാരം ഇന്ധനത്തിന്റെവിലയില്തൊട്ട് മുന്മാസത്തേക്കാള് 2.2 ശതമാനത്തിന്റെ വര്ദ്ധനയാണ്ഉണ്ടായിരിക്കുന്നത്. പച്ചക്കറിയുടെവില 2.51 ശതമാനത്തിന്റെയും ഭക്ഷ്യ വസ്തുക്കളുടെവിലയില് 1.16 ശതമാനത്തിന്റെയും വര്ദ്ധനയുണ്ടായിട്ടുണ്ട്.
(ND/MRD
പ്രധാനമന്ത്രിയുടെ ഓഫീസ്
റഷ്യന് പ്രസിഡന്റ് പുടിന് പ്രധാനമന്ത്രിയെ ടെലിഫോണില്വിളിച്ച്അഭിനന്ദനം അറിയിച്ചു
റഷ്യന് പ്രസിഡന്റ്വ്ളാദ്മിര് പുടിന് പ്രധാനമന്ത്രി ശ്രീ.നരേന്ദ്ര മോദിയെടെലിഫോണില്വിളിച്ച് പൊതുതിരഞ്ഞെടുപ്പിലെവിജയത്തിന് അഭിനന്ദനം അറിയിച്ചു. ഇരുരാജ്യങ്ങളെയും തമ്മില് ബന്ധിപ്പിക്കുന്ന പ്രത്യേകസവിശേഷ തന്ത്രപരമായ പങ്കാളിത്തവും, രണ്ട് രാഷ്ട്രങ്ങളിലെയും ജനങ്ങള് തമ്മില് ദീര്ഘകാലമായി നിലനില്ക്കുന്ന സൗഹൃദവും പ്രധാനമന്ത്രി കൂടുതല്ശക്തിപ്പെടുത്തുമെന്ന് തനിക്ക്ഉറപ്പുണ്ടെന്ന് ശ്രീ. പുടിന്വിശ്വാസം പ്രകടിപ്പിച്ചു.
അഭിനന്ദനങ്ങള്ക്കും, ഊഷ്മളമായആശംസകള്ക്കും പ്രധാനമന്ത്രി പ്രസിഡന്റ് പുടിനെ നന്ദി അറിയിച്ചു. രണ്ട് രാജ്യങ്ങള്ക്കുമിടയില്വളരുന്ന സൗഹൃദത്തേയും, കഴിഞ്ഞ ഏതാനും മാസങ്ങള്ക്കിടയില് പ്രസിഡന്റ് പുടിനുമായുള്ളതന്റെവ്യക്തിപരമായവിനിമയങ്ങളുംഅദ്ദേഹം അനുസ്മരിച്ചു. ഇന്ത്യയുംറഷ്യയും തമ്മില് ദീര്ഘനാളായി നിലനില്ക്കുന്ന ഉഭയകക്ഷി ബന്ധങ്ങള് കൂടുതല്ശക്തിപ്പെടുത്തുന്നതിന് പ്രസിഡന്റ് പുടിനുമായുള്ളആശയവിനിമയം താന് ഉറ്റുനോക്കുകയാണെന്നും പ്രധാനമന്ത്രി അദ്ദേഹത്തെ അറിയിച്ചു.
ND/MRD
(Visitor Counter : 62
ആരോഗ്യ, കുടുംബക്ഷേമ മന്ത്രാലയം
ഇതുവരെ 184.86 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: മാർച്ച് 30, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 184.86 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.95 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ജൂലൈ 18, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
9.22 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 35.75 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 34,703 പേര്ക്ക്; 111 ദിവസത്തിലെ ഏറ്റവും കുറഞ്ഞ നിരക്ക്
രാജ്യത്ത് ചികിത്സയിലുള്ളവരുടെ എണ്ണം 4,64,357 ആയി കുറഞ്ഞു; 101 ദിവസത്തിലെ ഏറ്റവും കുറഞ്ഞ നിരക്ക്
ചികിത്സയിലുള്ളത് ആകെ രോഗബാധിതരുടെ 1.52 ശതമാനം
രാജ്യത്താകമാനം ഇതുവരെ 2,97,52,294 പേര് രോഗമുക്തരായി
കഴിഞ്ഞ 24 മണിക്കൂറിനിടെ 51,864 പേര് സുഖം പ്രാപിച്ചു
തുടര്ച്ചയായ 54-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 97.17% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.4 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.11%, തുടര്ച്ചയായ 15-ാം ദിവസവും 3 ശതമാനത്തില് താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 42.14 കോടി പരിശോധനകള്.
പ്രധാനമന്ത്രിയുടെ ഓഫീസ്
അന്താരാഷ്ട്ര ആർക്കൈവ്സ് ദിനത്തിൽ ചരിത്രരേഖാശേഖരണത്തിന്റെ പ്രാധാന്യം പ്രധാനമന്ത്രി ഊന്നിപ്പറഞ്ഞു
ശരിയായ ചരിത്രരേഖാശേഖരണത്തിന്റെ ആവശ്യകതയും നമ്മുടെ പൈതൃകവും അറിവും സംരക്ഷിക്കുന്നതിൽ അതിന്റെ പങ്കും പ്രധാനമന്ത്രി ശ്രീ നരേന്ദ്ര മോദി അടിവരയിട്ടു.
അന്താരാഷ്ട്ര ആർക്കൈവ്സ് ദിനത്തോടനുബന്ധിച്ച് നാഷണൽ ആർക്കൈവ്സ് ഓഫ് ഇന്ത്യ സംഘടിപ്പിച്ച പ്രദർശനത്തെക്കുറിച്ചുള്ള ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
" പുരാരേഖകൾ ശരിയായി ശേഖരിച്ചു സംരക്ഷിക്കപ്പെടുന്നത് നമ്മുടെ പൈതൃകവും, വിജ്ഞാനവും സംരക്ഷിക്കുന്നതിനുള്ള നമ്മുടെ പ്രതിബദ്ധതയുടെ തെളിവാണ്. ഭാവി തലമുറകൾക്ക് ഭൂതകാലവുമായി ബന്ധപ്പെടാനും നമ്മുടെ കൂട്ടായ വിജ്ഞാനം കെട്ടിപ്പടുക്കാനും കഴിയുമെന്ന് ഇത് ഉറപ്പാക്കുന്നു. നമ്മുടെ ചരിത്രത്തെ ഉത്സാഹപൂർവ്വം സംരക്ഷിക്കുന്ന നമ്മുടെ പുരാവസ്തു സൂക്ഷിപ്പുകാരെ നമുക്ക് വിലമതിക്കാം."
Properly archiving is a testament to our commitment to preserving our heritage and knowledge. It ensures that future generations can connect with the past and continue building upon our collective wisdom. Let us cherish our archivists who diligently safeguard our history. https://t.co/G2DbPDbGmw
— Narendra Modi  June 9, 2023
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പകച്ചവ്യാധി കാലത്തെ സദ്ഭരണ മാതൃകകൾ ' എന്ന വിഷയത്തിൽ അന്താരാഷ്ട്ര സിവിൽ സെർവന്റിസിനായുള്ള ശിൽപശാല കേന്ദ്രമന്ത്രി ഡോ. ജിതേന്ദ്ര സിങ്ങ് ഉദ്ഘാടനം ചെയ്തു.
ന്യൂഡൽഹി , ജൂൺ 18,2020
ആഗോള മഹാമാരിയായ കോവിഡ് 19 നെ നേരിടുന്നതിൽ ആശങ്കയല്ല ബോധവൽക്കരണമാണ് ഈ സമയത്ത് വേണ്ടതെന്ന് കേന്ദ്ര വ്യക്തിഗത–-പരാതി പരിഹാര–-പെൻഷൻ വകുപ്പു മന്ത്രി ഡോ. ജിതേന്ദ്ര സിങ്ങ് പറഞ്ഞു. ഇന്ത്യൻ ടെക്നികൽ ആൻഡ് ഇക്കണോമിക് കോ–-ഓപ്പറേഷൻ, വിദേശ കാര്യ മന്ത്രാലയം–- നാഷനൽ സെന്റർ ഫോർ ഗുഡ് ഗവേണൻസ്, ഭരണപരിഷ്കാര പൊതു പരാതി പരിഹാര വകുപ്പ് എന്നിവയുടെ സംയുക്ത ആഭിമുഖ്യത്തിൽ സംഘടിപ്പിച്ച വെബിനാർ ഉദ്ഘാടനം ചെയ്യുകയായിരുന്നു കേന്ദ്രമന്ത്രി.
സമ്പദ്വ്യവസ്ഥ പുനരാരംഭിക്കുന്നതും സഹകരണ ഫെഡറലിസം ശക്തിപ്പെടുത്തുന്നതുമാണ് - കോവിഡ് -19 പകർച്ച വ്യാധിക്കെതിരായ പോരാട്ടത്തിൽ വിജയിക്കുന്നതിന് രാജ്യങ്ങളുടെ മുന്നിലുള്ള മാർഗം എന്ന് ഡോ. സിംഗ് ഊന്നിപ്പറഞ്ഞു. സ്ഥാപനങ്ങളുടെ ശാക്തീകരണം, ഇ- ഭരണ പദ്ധതി മാതൃകകളുടെ ശാക്തീകരണം, ഡിജിറ്റലായി ശാക്തീകരിച്ച പൗരൻമാർ, മെച്ചപ്പെട്ട ആരോഗ്യരക്ഷ എന്നതൊക്കെയാണ് നമ്മുടെ പ്രതിരോധത്തിന്റെ കാതൽ എന്നും അദ്ദേഹം പറഞ്ഞു.
(ഇന്ത്യൻ പ്രധാനമന്ത്രി ശ്രീ നരേന്ദ്രമോദിയാണ് ഈ വെല്ലുവിളിയോട് പോരാടാനും ഉന്നതതലത്തിൽ പരസ്പര ധാരണയോടെ അന്തർദേശീയ സഹകരണം പുലർത്താനും ലോകത്തിന് ആഹ്വാനം നൽകിയതെന്ന് ഡോ. ജിതേന്ദ്ര സിംഗ് പറഞ്ഞു. 10 ദശലക്ഷം യുഎസ് ഡോളറിന്റെ കോവിഡ് -19 അടിയന്തിര ഫണ്ട് രൂപീകരിക്കുന്നതിൽ ശ്രീ മോദി നിർണായക പങ്കുവഹിച്ചുവെന്ന് മാത്രമല്ല, സാർക്ക്, നാം, തുടങ്ങിയ വേദികളിലൂടെയും പകർച്ചവ്യാധി പ്രശ്നത്തെ അഭിമുഖീകരിച്ചു. 16 രാജ്യങ്ങളിൽ നിന്നുള്ള 81 ഉദ്യോഗസ്ഥർ രണ്ടു ദിവസത്തെ കോൺഫറൻസിൽ സംബന്ധിക്കുന്നു.
പൗരന്മാരുടെ ഡിജിറ്റൽ ശാക്തീകരണത്തിനായുള്ള ഇന്ത്യയുടെ ശ്രമങ്ങൾ കൊറോണ വൈറസ് മഹാമാരിയുടെ ഘട്ടത്തിൽ ഗുണകരമായെന്ന് ഡോ. ജിതേന്ദ്ര സിംഗ് കൂട്ടിച്ചേർത്തു. ആധാർ അധിഷ്ഠിത ഡിജിറ്റൽ ഐഡന്റിറ്റി വഴി ഇ-ക്ലാസുകൾ, ഇ-ഹോസ്പിറ്റലുകൾ, ഇ-നാം, പ്രധാൻ മന്ത്രി ജൻ ധൻ യോജന, ഭാരത് ഇന്റർഫേസ് ഫോർ മണി എന്നിവയുടെ തത്സമയ സേവനങ്ങൾ ലഭ്യമാക്കാനായതായും അദ്ദേഹം ചൂണ്ടിക്കാട്ടി .
പ്രത്യേക സേവനങ്ങളും ഫീച്ചറുകളും
ദേശീയ യൂത്ത് അവാർഡിന് അപേക്ഷ ക്ഷണിച്ചു
കേന്ദ്ര യുവജന-കാര്യ കായിക മന്ത്രലയം നൽകുന്ന ദേശീയ യൂത്ത് അവാർഡ് 2020-21ന് അപേക്ഷ ക്ഷണിച്ചു. ആരോഗ്യം, ഗവേഷണം, സാംസ്ക്കാരികം, മനുഷ്യാവകാശ പ്രവർത്തനം, കല, സാഹിത്യം, വിനോദ സഞ്ചാരം, പരമ്പരാഗത വൈദ്യശാസ്ത്രം, സ്പോർട്സ്, സാമൂഹിക വികസനം തുടങ്ങിയ മേഖലകളിൽ നടത്തിയ മികച്ച പ്രവർത്തനങ്ങൾക്കാണ് ദേശീയ യുവജന പുരസ്കാരങ്ങൾ നൽകുന്നത്. 15-29 പ്രായപരിധിയിൽപ്പെട്ട യുവതി യുവാക്കൾക്കും യുവജന സന്നദ്ധ സംഘടനകൾക്കും വെവ്വേറെ പുരസ്ക്കാരങ്ങൾ നൽകും. വ്യക്തികൾക്ക് ഒരു ലക്ഷം രൂപയും പ്രശസ്തി പത്രവും, യുവജന സംഘടനകൾക്ക് മൂന്ന് ലക്ഷം രൂപയും സർട്ടിഫിക്കറ്റും അടങ്ങുന്നതാണ് ദേശീയ യൂത്ത് അവാർഡ്.
ദേശീയ പുരസ്കാരങ്ങൾക്കായുള്ള വെബ് പോർട്ടലിലൂടെ  ഓൺലൈനായി നവംബർ 6 വരെ അപേക്ഷ സമർപ്പിക്കാം.അവാർഡ് സംബന്ധിച്ച മാർഗ്ഗ നിർദേശങ്ങൾക്ക് വെബ്സൈറ്റ് സന്ദർശിക്കുകയോ നെഹ്റു യുവ കേന്ദ്ര ജില്ലാ യൂത്ത് ഓഫീസർമാരുമായി ബന്ധപ്പെടുകയോ ചെയ്യേണ്ടതാണ്.
--NS--
(Visitor Counter : 31
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിലുള്ളവരുടെ എണ്ണം 138 ദിവസത്തിന് ശേഷം 4.03 ലക്ഷമായി കുറഞ്ഞു
രാജ്യത്ത് കോവിഡ് 19 ചികിത്സയിലുള്ളവരുടെ എണ്ണം 4.03 ലക്ഷമായി  കുറഞ്ഞു. 138 ദിവസത്തിനുശേഷമാണ് എണ്ണം ഇത്രയും കുറയുന്നത്. 2020 ജൂലൈ 21 ന് 4,02,529 ആയിരുന്നു ഇതിനുമുമ്പ് ഇതിനേക്കാള് കുറവുണ്ടായിരുന്നത്.
പ്രതിദിന രോഗബാധിതരേക്കാള് രോഗമുക്തര് എന്ന പ്രവണത കഴിഞ്ഞ ഒന്പത് ദിവസമായി തുടരുകയാണ്. നിലവില് രാജ്യത്തെ ആകെ രോഗബാധിതരുടെ 4.18% മാത്രമാണ് ചികിത്സയിലുള്ളത്.
കഴിഞ്ഞ 24 മണിക്കൂറിനിടെ രാജ്യത്ത് 36,011 പേര്ക്ക് കോവിഡ് ബാധിച്ചതായി കണ്ടെത്തിയപ്പോള് 41,970 പേര് രോഗമുക്തരായി. ചികിത്സയിലുള്ളവരുടെ എണ്ണത്തില് 6,441-ന്റെ കുറവിനും ഇതു കാരണമായി.
കഴിഞ്ഞ ഏഴു ദിവസത്തെ കണക്കുപ്രകാരം രാജ്യത്ത് ദശലക്ഷത്തിലെ രോഗബാധിതര് 186 ആണ്. ഇത് ലോകത്തിലെ ഏറ്റവും കുറഞ്ഞനിരക്കുകളിലൊന്നാണ്.
രോഗമുക്തി നിരക്ക് 94.37 ശതമാനമായി വര്ധിച്ചു.
ആകെ രോഗമുക്തരുടെ എണ്ണം 91 ലക്ഷം  കടന്നു. രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ധിച്ച് 87 ലക്ഷത്തോട്  അടുത്തു.
പുതുതായി രോഗമുക്തരായവരുടെ 76.6% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയിലാണ് കൂടുതല്. 5,834 പേര്. കേരളത്തില് 5,820 ഉം ഡല്ഹിയില് 4,916 ഉം പേര് രോഗമുക്തരായി.
പുതുതായി രോഗം സ്ഥിരീകരിച്ചവരില് കേസുകളില് 75.70% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കേരളത്തില് 5,848-ഉം മഹാരാഷ്ട്രയില് 4,922-ഉം ഡല്ഹിയില് 3,419-ഉം പേര്ക്കു രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 482 മരണവും രേഖപ്പെടുത്തി. ഇതില് 79.05% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയിലാണ് കൂടുതല് . ഡല്ഹി, പശ്ചിമ ബംഗാള് എന്നിവിടങ്ങളില് യഥാക്രമം 77 ഉം 49 ഉം പേരുടെ മരണം കോവിഡ് ബാധിച്ചെന്നു തിരിച്ചറിഞ്ഞു.
ആഗോളതലത്തിലെ കണക്കുകള് പരിശോധിക്കുമ്പോള്, കഴിഞ്ഞ ആഴ്ചയില് ദശലക്ഷംപേരിലെ പ്രതിദിനമരണ സംഖ്യ യില് ലോകരാജ്യങ്ങളെ അപേക്ഷിച്ച് ഇന്ത്യയില് ഏറ്റവും കുറവാണ്. ദശലക്ഷത്തില് 3 മരണമാണ് ഇന്ത്യയിലുള്ളത്.